Üldkohtu (seitsmes koda) 24. mai 2012. aasta otsus – JBF RAK vs. nõukogu
(kohtuasi T‑555/10)
Toetused – Teatava Iraanist, Pakistanist ja Araabia Ühendemiraatidest pärit polüetüleentereftalaadi import – Lõplik tasakaalustav tollimaks ja ajutise tollimaksu lõplik sissenõudmine – Määruse (EÜ) nr 597/2009 artikli 11 lõige 8, artikli 15 lõige 1 ja artikli 30 lõige 5 – Hea halduse põhimõte
1.                     Ühine kaubanduspoliitika – Kolmandate riikide poolse subsideerimise vastased meetmed – Püsitasakaalustusmaksu kehtestamine – Peamise eksportija poolt esitatud eksliku teabe alusel tehtud arvutusviga (nõukogu määrus nr 597/2009, artikli 15 lõige 1 ja artikli 30 lõige 1) (vt punktid 37–42, 65 ja 66)
2.                     Ühine kaubanduspoliitika – Kolmandate riikide poolse subsideerimise vastased meetmed – Uurimise kulg – Asjaomastele pooltelekogutud teabe edastamine – Poolte seisukohad lõpliku teabe kohta – Komisjoni arvesse võtmisekohustus – Ulatus (nõukogu määrus nr 597/2009, artikli 30 lõiked 1, 2 ja 5) (vt punktid 68–87)
3.                     Ühine kaubanduspoliitika – Kolmandate riikide poolse subsideerimise vastased meetmed – Uurimise kulg – Komisjoni pädevus – Piirid – Kaebuses nimetatud ettevõtjate koostöökohustus – Ulatus (nõukogu määrus nr 597/2009, artikli 11 lõige 2 ja artikkel 26) (vt punkt 80)
4.                     Ühine kaubanduspoliitika – Kolmandate riikide poolse subsideerimise vastased meetmed – Uurimise kulg – Kohustus kontrollida asjaomaste poolt esitatud teabe täpsust – Ulatus (nõukogu määrus nr 597/2009, artikli 11 lõige 8) (vt punktid 97–101, 104 ja 105)
5.                     Liidu õigus – Põhimõtted – Hea halduse põhimõte – Hoolsuskohustus – Haldusmenetlus – Kolmandate riikide subsideerimise uurimine – Ulatus (vt punktid 112 ja 113)
Ese
Nõue tühistada nõukogu 27. septembri 2010. aasta rakendusmäärus (EL) nr 857/2010 teatava Iraanist, Pakistanist ja Araabia Ühendemiraatidest pärit polüetüleentereftalaadi impordi suhtes lõpliku tasakaalustava tollimaksu kehtestamise ning ajutise tollimaksu lõpliku sissenõudmise kohta (ELT L 254, lk 10).
Resolutsioon
1.
Jätta hagi rahuldamata.
2.
Jätta JBF RAK LLC kohtukulud tema enda kanda ja mõista temalt välja Euroopa Liidu Nõukogu kohtukulud.
3.
Jätta Euroopa Komisjoni kohtukulud tema enda kanda.